Asia C-514/10

Wolf Naturprodukte GmbH

vastaan

SEWAR spol. s r.o.

(Nejvyšší soudin esittämä ennakkoratkaisupyyntö)

”Tuomioistuimen toimivalta ja tuomioiden täytäntöönpano siviili- ja kauppaoikeuden alalla — Asetus (EY) N:o 44/2001 — Ajallinen soveltamisala — Ennen täytäntöönpanovaltion Euroopan unioniin liittymistä annetun tuomion täytäntöönpano”

Tuomion tiivistelmä

Oikeudellinen yhteistyö yksityisoikeudellisissa asioissa – Tuomioistuimen toimivalta ja tuomioiden täytäntöönpano siviili- ja kauppaoikeuden alalla – Asetus N:o 44/2001 – Ajallinen soveltamisala – Jäsenvaltio, joka on liittynyt Euroopan unioniin vuonna 2004 – Tuomioiden tunnustaminen ja täytäntöönpano – Kieltäytymisperusteet – Sellaisen tuomion täytäntöönpanoa koskeva pyyntö jäsenvaltiossa, jolle pyyntö on osoitettu, joka on annettu toisessa jäsenvaltiossa ennen kuin asetus on tullut voimaan jäsenvaltiossa, jolle pyyntö on osoitettu – Asetuksen 66 artiklan 2 kohdassa tarkoitettu voimaantulon käsite – Voimaan saattamisen tarve pyynnön kohteena olevan tuomion antamisajankohtana sekä tuomiojäsenvaltiossa että jäsenvaltiossa, jolle pyyntö on osoitettu – Asetuksen sovellettavuus yksinomaan näitä voimaansaattamisia seuraavan ajanjakson osalta

(Neuvoston asetuksen N:o 44/2001 66 artiklan 2 kohta)

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun asetuksen N:o 44/2001 66 artiklan 2 kohtaa on tulkittava siten, että kyseisen asetuksen soveltaminen tuomion tunnustamiseksi ja täytäntöön panemiseksi edellyttää, että mainittu asetus oli kyseisen tuomion antamisen hetkellä voimassa sekä jäsenvaltiossa, jossa tuomio on annettu, että jäsenvaltiossa, jossa tunnustamista ja täytäntöönpanoa pyydetään.

Asetuksessa N:o 44/2001 säädettyjen tunnustamista ja täytäntöönpanoa koskevien yksinkertaistettujen sääntöjen – joilla suojataan erityisesti hakijaa antamalla hänelle mahdollisuus siihen, että tuomiojäsenvaltiossa hänen hyväkseen annettu tuomio pannaan nopeasti, varmasti ja tehokkaasti täytäntöön – soveltaminen on perusteltua ainoastaan siltä osin kuin tuomio, joka on tarkoitus tunnustaa tai panna täytäntöön, on annettu saman asetuksen toimivaltasääntöjen mukaisesti, joilla suojataan vastaajan etuja etenkin siltä osin kuin häntä vastaan ei lähtökohtaisesti voida nostaa kannetta muun kuin sen jäsenvaltion tuomioistuimissa, jossa hänellä on kotipaikka.

Tilanteessa, jossa vastaajan kotipaikka on valtiossa, joka ei ollut vielä unionin jäsen kanteen nostamispäivänä eikä tuomion antamispäivänä, ja jossa vastaajalla katsotaan siis asetuksen N:o 44/2001 soveltamisen kannalta olevan kotipaikka kolmannessa valtiossa, tätä asianosaisten etujen tasapainoa ei sitä vastoin ole varmistettu. Lisäksi asetuksessa N:o 44/2001 on tiettyjä mekanismeja, joilla varmistetaan tuomiovaltiossa alun perin käytävän menettelyn aikana vastaajan oikeuksien suojeleminen, mutta kyseisiä mekanismeja sovelletaan ainoastaan silloin, kun vastaajan kotipaikka on unionin jäsenvaltiossa. Asetuksen N:o 44/2001 66 artiklan syntyhistoriasta sekä rakenteesta ja tavoitteesta siis seuraa, että kyseisessä säännöksessä vahvistetulla voimaantulon käsitteellä on ymmärrettävä tarkoitettavan sitä päivää, josta alkaen kyseistä asetusta sovelletaan kummassakin kyseessä olevassa jäsenvaltiossa.

(ks. 27–29 ja 33 kohta sekä tuomiolauselma)

Asia C-514/10

Wolf Naturprodukte GmbH

vastaan

SEWAR spol. s r.o.

(Nejvyšší soudin esittämä ennakkoratkaisupyyntö)

”Tuomioistuimen toimivalta ja tuomioiden täytäntöönpano siviili- ja kauppaoikeuden alalla — Asetus (EY) N:o 44/2001 — Ajallinen soveltamisala — Ennen täytäntöönpanovaltion Euroopan unioniin liittymistä annetun tuomion täytäntöönpano”

Tuomion tiivistelmä

Oikeudellinen yhteistyö yksityisoikeudellisissa asioissa — Tuomioistuimen toimivalta ja tuomioiden täytäntöönpano siviili- ja kauppaoikeuden alalla — Asetus N:o 44/2001 — Ajallinen soveltamisala — Jäsenvaltio, joka on liittynyt Euroopan unioniin vuonna 2004 — Tuomioiden tunnustaminen ja täytäntöönpano — Kieltäytymisperusteet — Sellaisen tuomion täytäntöönpanoa koskeva pyyntö jäsenvaltiossa, jolle pyyntö on osoitettu, joka on annettu toisessa jäsenvaltiossa ennen kuin asetus on tullut voimaan jäsenvaltiossa, jolle pyyntö on osoitettu — Asetuksen 66 artiklan 2 kohdassa tarkoitettu voimaantulon käsite — Voimaan saattamisen tarve pyynnön kohteena olevan tuomion antamisajankohtana sekä tuomiojäsenvaltiossa että jäsenvaltiossa, jolle pyyntö on osoitettu — Asetuksen sovellettavuus yksinomaan näitä voimaansaattamisia seuraavan ajanjakson osalta

(Neuvoston asetuksen N:o 44/2001 66 artiklan 2 kohta)

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun asetuksen N:o 44/2001 66 artiklan 2 kohtaa on tulkittava siten, että kyseisen asetuksen soveltaminen tuomion tunnustamiseksi ja täytäntöön panemiseksi edellyttää, että mainittu asetus oli kyseisen tuomion antamisen hetkellä voimassa sekä jäsenvaltiossa, jossa tuomio on annettu, että jäsenvaltiossa, jossa tunnustamista ja täytäntöönpanoa pyydetään.

Asetuksessa N:o 44/2001 säädettyjen tunnustamista ja täytäntöönpanoa koskevien yksinkertaistettujen sääntöjen – joilla suojataan erityisesti hakijaa antamalla hänelle mahdollisuus siihen, että tuomiojäsenvaltiossa hänen hyväkseen annettu tuomio pannaan nopeasti, varmasti ja tehokkaasti täytäntöön – soveltaminen on perusteltua ainoastaan siltä osin kuin tuomio, joka on tarkoitus tunnustaa tai panna täytäntöön, on annettu saman asetuksen toimivaltasääntöjen mukaisesti, joilla suojataan vastaajan etuja etenkin siltä osin kuin häntä vastaan ei lähtökohtaisesti voida nostaa kannetta muun kuin sen jäsenvaltion tuomioistuimissa, jossa hänellä on kotipaikka.

Tilanteessa, jossa vastaajan kotipaikka on valtiossa, joka ei ollut vielä unionin jäsen kanteen nostamispäivänä eikä tuomion antamispäivänä, ja jossa vastaajalla katsotaan siis asetuksen N:o 44/2001 soveltamisen kannalta olevan kotipaikka kolmannessa valtiossa, tätä asianosaisten etujen tasapainoa ei sitä vastoin ole varmistettu. Lisäksi asetuksessa N:o 44/2001 on tiettyjä mekanismeja, joilla varmistetaan tuomiovaltiossa alun perin käytävän menettelyn aikana vastaajan oikeuksien suojeleminen, mutta kyseisiä mekanismeja sovelletaan ainoastaan silloin, kun vastaajan kotipaikka on unionin jäsenvaltiossa. Asetuksen N:o 44/2001 66 artiklan syntyhistoriasta sekä rakenteesta ja tavoitteesta siis seuraa, että kyseisessä säännöksessä vahvistetulla voimaantulon käsitteellä on ymmärrettävä tarkoitettavan sitä päivää, josta alkaen kyseistä asetusta sovelletaan kummassakin kyseessä olevassa jäsenvaltiossa.

(ks. 27–29 ja 33 kohta sekä tuomiolauselma)